title: Vykonávacie Nariadenie Komisie (EÚ) 2020/206 zo 14. februára 2020, ktorým sa povoľuje umiestnenie dužiny plodu, šťavy z dužiny, koncentrovanej šťavy z dužiny kakaovníka pravého Theobroma cacao L. na trh ako tradičnej potraviny z tretej krajiny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie (EÚ) 2017/2470 (Text s významom pre EHP)

text:
                  17.2.2020

                  SK

                  Úradný vestník Európskej únie

                  L 43/66

         VYKONÁVACIE NARIADENIE KOMISIE (EÚ) 2020/206
         zo 14. februára 2020,
         ktorým sa povoľuje umiestnenie dužiny plodu, šťavy z dužiny, koncentrovanej šťavy z dužiny kakaovníka pravého Theobroma cacao L. na trh ako tradičnej potraviny z tretej krajiny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 15 ods. 4,
         keďže:

                     (1)

                     V nariadení (EÚ) 2015/2283 sa stanovuje, že na trh v Únii možno umiestňovať iba nové potraviny, ktoré sú povolené a zaradené do únijného zoznamu. Tradičná potravina z tretej krajiny je nová potravina vymedzená v článku 3 nariadenia (EÚ) 2015/2283.

                     (2)

                     Vykonávacím nariadením Komisie (EÚ) 2017/2468 (2) sa stanovujú požiadavky administratívneho a vedeckého charakteru na tradičné potraviny z tretích krajín.

                     (3)

                     V súlade s článkom 8 nariadenia (EÚ) 2015/2283 bolo prijaté vykonávacie nariadenie Komisie (EÚ) 2017/2470 (3), ktorým sa zriaďuje únijný zoznam povolených nových potravín.

                     (4)

                     Podľa článku 15 ods. 4 nariadenia (EÚ) 2015/2283 má Komisia rozhodnúť o povolení a umiestnení tradičnej potraviny z tretej krajiny na trh v Únii.

                     (5)

                     Spoločnosti Nestec York Ltd. a Cabosse Naturals NV (ďalej len „žiadatelia“) predložili Komisii 30. januára 2019 a 28. marca 2019 oznámenie o úmysle umiestniť na trh Únie dužinu plodu, šťavu z dužiny, koncentrovanú šťavu z dužiny kakaovníka pravého Theobroma cacao L. ako tradičnú potravinu z tretej krajiny v zmysle článku 14 nariadenia (EÚ) 2015/2283. Žiadatelia požadujú, aby sa dužina plodu, šťava z dužiny, koncentrovaná šťava z dužiny kakaovníka pravého Theobroma cacao L. konzumovala ako taká alebo ako zložka potravín celkovej populácie.

                     (6)

                     V súlade s článkom 7 ods. 2 vykonávacieho nariadenia (EÚ) 2017/2468 Komisia požiadala žiadateľov o dodatočné informácie týkajúce sa platnosti oznámenia. Požadované informácie boli predložené 12. apríla 2019 a 20. júna 2019.

                     (7)

                     Z údajov, ktoré predložili žiadatelia, vyplýva, že dužina plodu, šťava z dužiny, koncentrovaná šťava z dužiny kakaovníka pravého Theobroma cacao L. majú v Brazílii históriu bezpečného používania v potravinách.

                     (8)

                     Podľa článku 15 ods. 1 nariadenia (EÚ) 2015/2283 Komisia 22. mája 2019 a 20. júna 2019 postúpila platné oznámenia členským štátom a Európskemu úradu pre bezpečnosť potravín (ďalej len „úrad“).

                     (9)

                     Členské štáty ani úrad nepredložili Komisii v štvormesačnej lehote stanovenej v článku 15 ods. 2 nariadenia (EÚ) 2015/2283 žiadne riadne odôvodnené námietky k bezpečnosti umiestňovania dužiny plodu, šťavy z dužiny, koncentrovanej šťavy z dužiny kakaovníka pravého Theobroma cacao L. na trh v rámci Únie.

                     (10)

                     Komisia by preto mala v rámci Únie povoliť umiestňovanie dužiny plodu, šťavy z dužiny, koncentrovanej šťavy z dužiny kakaovníka pravého Theobroma cacao L. na trh a aktualizovať únijný zoznam nových potravín.

                     (11)

                     Vykonávacie nariadenie (EÚ) 2017/2470 by sa preto malo zodpovedajúcim spôsobom zmeniť,

               PRIJALA TOTO NARIADENIE:

            Článok 1

               1.   Dužina plodu, šťava z dužiny, koncentrovaná šťava z dužiny kakaovníka pravého Theobroma cacao L. podľa prílohy k tomuto nariadeniu sa zaraďuje do únijného zoznamu povolených nových potravín podľa vykonávacieho nariadenia (EÚ) 2017/2470.

               2.   Zápis v únijnom zozname podľa odseku 1 musí zahŕňať podmienky používania a požiadavky na označovanie stanovené v prílohe k tomuto nariadeniu.

            Článok 2
            Príloha k vykonávaciemu nariadeniu (EÚ) 2017/2470 sa mení v súlade s prílohou k tomuto nariadeniu.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 327, 11.12.2015, s. 1.

            (2)  Vykonávacie nariadenie Komisie (EÚ) 2017/2468 z 20. decembra 2017, ktorým sa stanovujú požiadavky administratívneho a vedeckého charakteru na tradičné potraviny z tretích krajín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 55).

            (3)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).

            PRÍLOHA
            Príloha k vykonávaciemu nariadeniu (EÚ) 2017/2470 sa mení takto:

                        1.

                        Do tabuľky 1 (Povolené nové potraviny) sa v abecednom poradí vkladá tento zápis:

                                    Povolená nová potravina

                                    Podmienky, za ktorých možno novú potravinu používať

                                    Doplňujúce špecifické požiadavky na označovanie

                                    Iné požiadavky

                                    „Dužina plodu, šťava z dužiny, koncentrovaná šťava z dužiny kakaovníka pravého Theobroma cacao L. (tradičná potravina z tretej krajiny)

                                    Nešpecifikované

                                    Názov novej potraviny na označení potravín, ktoré ju obsahujú, je „dužina kakaovníka pravého (Theobroma cacao L.)“, „šťava z dužiny kakaovníka pravého (Theobroma cacao L.)“ alebo „koncentrovaná šťava z dužiny kakaovníka pravého (Theobroma cacao L.)“ v závislosti od použitej formy.“

                        2.

                        Do tabuľky 2 (Špecifikácie) sa v abecednom poradí vkladá tento zápis:

                                    Povolená nová potravina

                                    Špecifikácie

                                    „Dužina plodu, šťava z dužiny, koncentrovaná šťava z dužiny kakaovníka pravého Theobroma cacao L.
                                    (tradičná potravina z tretej krajiny)

                                       Opis/definícia

                                    Tradičná potravina je dužina plodu kakaovníka pravého (Theobroma cacao L.), ktorá je „vodnou, lepkavou a kyslou látkou, do ktorej sú uložené semená“.
                                    Dužina plodu kakaovníka sa po otvorení tobolky získava oddelením od šupiek a bôbov; dužina potom podlieha pasterizácii a zmrazeniu. Šťava z dužiny kakaovníka a/alebo koncentrovaná šťava z dužiny kakaovníka sa vyrába po spracovaní (enzymatické ošetrenie, pasterizácia, filtrácia a koncentrácia).

                                       Typické údaje o zložení dužiny plodu kakaovníka, šťavy z dužiny kakaovníka, koncentrovanej šťavy z dužiny kakaovníka

                                    Proteíny (g/100 g): 0,0 až 2,0
                                    Celkový tuk (g/100 g): 0,0 až 0,2
                                    Celkový obsah cukrov (g/100 g): > 11,0
                                    Stupeň Brix (°Brix): ≥ 14
                                    pH: 3,3 až 4,0

                                       Mikrobiologické kritériá

                                    Celkový počet aeróbnych mikroorganizmov: < 10 000  JTK  (1)/g
                                    Enterobacteriaceae: ≤ 10 JTK/g
                                    Salmonela: Neprítomná v 25 g

               (1)  JTK: jednotka tvoriaca kolóniu.“


title: Vykonávacie nariadenie Komisie (EÚ) 2020/207 zo 14. februára 2020, ktorým sa mení nariadenie (EÚ) č. 142/2011, pokiaľ ide o dovoz krmiva pre spoločenské zvieratá zo Saudskej Arábie (Text s významom pre EHP)

text:
                  17.2.2020

                  SK

                  Úradný vestník Európskej únie

                  L 43/69

         VYKONÁVACIE NARIADENIE KOMISIE (EÚ) 2020/207
         zo 14. februára 2020,
         ktorým sa mení nariadenie (EÚ) č. 142/2011, pokiaľ ide o dovoz krmiva pre spoločenské zvieratá zo Saudskej Arábie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1069/2009 z 21. októbra 2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenie (ES) č. 1774/2002 (1), a najmä na jeho článok 41 ods. 4,
         keďže:

                     (1)

                     Nariadením Komisie (EÚ) č. 142/2011 (2) sa stanovujú pravidlá vykonávania nariadenia (ES) č. 1069/2009 vrátane podmienok týkajúcich sa verejného zdravia a zdravia zvierat pri dovoze krmiva pre spoločenské zvieratá.

                     (2)

                     Požiadavky na dovoz krmiva pre spoločenské zvieratá vrátane žuvačiek pre psov a na ich tranzit cez Úniu sú stanovené v oddiele 1 kapitoly II prílohy XIV k nariadeniu (EÚ) č. 142/2011 vrátane zoznamu tretích krajín v riadku 12 tabuľky 2 uvedenej prílohy.

                     (3)

                     Príslušné orgány Saudskoarabského kráľovstva ubezpečili Komisiu, že Saudskoarabské kráľovstvo dokáže splniť príslušné požiadavky týkajúce sa zdravia a poskytnúť dostatočné záruky, pokiaľ ide o kontroly vykonávané týmito orgánmi v prípade výroby krmiva z hydiny, ktoré je určené pre spoločenské zvieratá. Preto je odôvodnené zaradiť Saudskú Arábiu do zoznamu tretích krajín, z ktorých je povolený dovoz spracovaného krmiva z hydiny, ktoré je určené pre spoločenské zvieratá, a jeho tranzit cez Úniu.

                     (4)

                     Tabuľka 2 v oddiele 1 kapitoly II prílohy XIV k nariadeniu (EÚ) č. 142/2011 by sa preto mala zodpovedajúcim spôsobom zmeniť.

                     (5)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Tabuľka 2 v oddiele 1 kapitoly II prílohy XIV k nariadeniu (EÚ) č. 142/2011 sa mení v súlade s textom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 300, 14.11.2009, s. 1.

            (2)  Nariadenie Komisie (EÚ) č. 142/2011 z 25. februára 2011, ktorým sa vykonáva nariadenie Európskeho parlamentu a Rady (ES) č. 1069/2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu, a ktorým sa vykonáva smernica Rady 97/78/ES, pokiaľ ide o určité vzorky a predmety vyňaté spod povinnosti veterinárnych kontrol na hraniciach podľa danej smernice (Ú. v. EÚ L 54, 26.2.2011, s. 1).

            PRÍLOHA
            Riadok 12 tabuľky 2 v oddiele 1 kapitoly II prílohy XIV k nariadeniu (EÚ) č. 142/2011 sa nahrádza takto:

                           „12

                           Krmivo pre spoločenské zvieratá vrátane žuvačiek pre psov

                                       a)

                                       V prípade spracovaného krmiva pre spoločenské zvieratá a žuvačiek pre psov: materiály uvedené v článku 35 písm. a) bode i) a ii).

                                       b)

                                       V prípade surového krmiva pre spoločenské zvieratá: materiály uvedené v článku 35 písm. a) bode iii).

                           Krmivo pre spoločenské zvieratá a žuvačky pre psov musia byť vyrobené v súlade s prílohou XIII kapitolou II.

                                       a)

                                       V prípade surového krmiva pre spoločenské zvieratá:
                                       Tretie krajiny uvedené v časti 1 prílohy II k nariadeniu (EÚ) č. 206/2010 alebo v prílohe I k nariadeniu (ES) č. 798/2008, z ktorých členské štáty povoľujú dovoz čerstvého mäsa z tých istých druhov, pričom sú povolené len kosti v mäse.
                                       V prípade rybích materiálov tretie krajiny uvedené v prílohe II k rozhodnutiu 2006/766/ES.

                                       b)

                                       V prípade žuvačiek pre psov a krmiva pre spoločenské zvieratá okrem surového krmiva pre spoločenské zvieratá:
                                       Tretie krajiny uvedené v časti 1 prílohy II k nariadeniu (EÚ) č. 206/2010 a tieto krajiny:

                                                   (JP) Japonsko

                                                   (EC) Ekvádor

                                                   (LK) Sri Lanka

                                                   (TW) Taiwan

                                                   (SA) Saudská Arábia (iba spracované krmivo z hydiny určené pre spoločenské zvieratá)

                                             V prípade spracovaného krmiva pre spoločenské zvieratá získaného z rybích materiálov tretie krajiny uvedené v prílohe II k rozhodnutiu 2006/766/ES.

                                       a)

                                       V prípade konzervovaného krmiva pre spoločenské zvieratá: príloha XV kapitola 3 (A).

                                       b)

                                       V prípade spracovaného krmiva pre spoločenské zvieratá okrem konzervovaného krmiva pre spoločenské zvieratá: príloha XV kapitola 3 (B).

                                       c)

                                       V prípade žuvačiek pre psov: príloha XV kapitola 3 (C).

                                       d)

                                       V prípade surového krmiva pre spoločenské zvieratá: príloha XV kapitola 3(D)“


title: Vykonávacie Nariadenie Komisie (EÚ) 2020/208 zo 14. februára 2020, ktorým sa mení nariadenie (ES) č. 29/2009, ktorým sa ustanovujú požiadavky na služby dátového spojenia pre spoločný európsky vzdušný priestor (Text s významom pre EHP)

text:
                  17.2.2020

                  SK

                  Úradný vestník Európskej únie

                  L 43/72

         VYKONÁVACIE NARIADENIE KOMISIE (EÚ) 2020/208
         zo 14. februára 2020,
         ktorým sa mení nariadenie (ES) č. 29/2009, ktorým sa ustanovujú požiadavky na služby dátového spojenia pre spoločný európsky vzdušný priestor
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2018/1139 zo 4. júla 2018 o spoločných pravidlách v oblasti civilného letectva, ktorým sa zriaďuje Agentúra Európskej únie pre bezpečnosť letectva a ktorým sa menia nariadenia Európskeho parlamentu a Rady (ES) č. 2111/2005, (ES) č. 1008/2008, (EÚ) č. 996/2010, (EÚ) č. 376/2014 a smernice Európskeho parlamentu a Rady 2014/30/EÚ a 2014/53/EÚ a zrušujú nariadenia Európskeho parlamentu a Rady (ES) č. 552/2004 a (ES) č. 216/2008 a nariadenie Rady (EHS) č. 3922/91 (1), a najmä na jeho článok 44 ods. 1 písm. a),
         keďže:

                     (1)

                     Nariadenie Komisie (ES) č. 29/2009 (2), ktorým sa ustanovujú požiadavky na služby dátového spojenia pre spoločný európsky vzdušný priestor, si vyžaduje uplatnenie osobitných prevádzkových metód v súvislosti s výmenou údajov medzi palubným a pozemným vybavením. Tieto prevádzkové metódy treba uplatňovať jednotne, aby sa zaistila interoperabilita a plynulá prevádzka.

                     (2)

                     Nedávno došlo k revízii normy EUROCAE ED-120 pre požiadavky na bezpečnosť a výkon služieb dátového spojenia v leteckej prevádzke v rámci kontinentálneho vzdušného priestoru, ktorej cieľom bolo odstrániť všetky zmienky o správe DM (downlink message) 89 „MONITORING [unit name] [frequency]“, ktorá sa vyžadovala na podporu dátového spojenia. Aktuálny odkaz na normu ED-120 uvedený v nariadení (ES) č. 29/2009 už neodráža vývoj noriem a prevádzkových zásad a nie je vhodný na podporu prevádzky dátového spojenia certifikovaných lietadiel s rozšírenými funkciami manažmentu letovej prevádzky (ATM).

                     (3)

                     Minimálne technické normy stanovené v nariadení (ES) č. 29/2009, ktoré musia prevádzkovatelia lietadiel dodržiavať, by sa preto mali náležite zmeniť.

                     (4)

                     Opatrenia stanovené v tomto nariadení sú v súlade so stanoviskom výboru zriadeného podľa článku 127 ods. 1 nariadenia (EÚ) 2018/1139,

               PRIJALA TOTO NARIADENIE:

            Článok 1
            Príloha III k nariadeniu (ES) č. 29/2009 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. februára 2020

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 212, 22.8.2018, s. 1.

            (2)  Nariadenie Komisie (ES) č. 29/2009 zo 16. januára 2009, ktorým sa ustanovujú požiadavky na služby dátového spojenia pre spoločný európsky vzdušný priestor (Ú. v. EÚ L 13, 17.1.2009, s. 3).

            PRÍLOHA
            V prílohe III k nariadeniu (ES) č. 29/2009 sa bod 11 nahrádza takto:

                           „11.

                           Eurocae ED-120 Norma pre požiadavky na bezpečnosť a výkon služieb dátového spojenia v leteckej prevádzke v rámci kontinentálneho vzdušného priestoru, uverejnená v máji 2004, vrátane:

                                       a)

                                       pre prevádzkovateľov:

                                                   —

                                                   zmeny 1 uverejnenej v apríli 2007 a zmeny 2 uverejnenej v októbri 2007, alebo

                                                   —

                                                   zmeny 1 uverejnenej v apríli 2007, zmeny 2 uverejnenej v októbri 2007 a zmeny 3 uverejnenej v septembri 2019;

                                       b)

                                       pre poskytovateľov ATS:

                                                   —

                                                   zmeny 1 uverejnenej v apríli 2007, zmeny 2 uverejnenej v októbri 2007 a zmeny 3 uverejnenej v septembri 2019.“


title: Vykonávacie Nariadenie Rady (EÚ) 2020/211 zo 17. februára 2020, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii

text:
                  17.2.2020

                  SK

                  Úradný vestník Európskej únie

                  LI 43/1

         VYKONÁVACIE NARIADENIE RADY (EÚ) 2020/211
         zo 17. februára 2020,
         ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (1), a najmä na jeho článok 32 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada prijala 18. januára 2012 nariadenie (EÚ) č. 36/2012.

                     (2)

                     Vzhľadom na skutočnosť, že prominentným podnikateľom plynú značné zisky z ich prepojení na Assadov režim a na odplatu pomáhajú financovať tento režim, okrem iného prostredníctvom spoločných podnikov, ktoré istí poprední podnikatelia a subjekty vytvorili so štátom podporovanými spoločnosťami s cieľom realizovať developerské projekty na vyvlastnenej pôde, títo podnikatelia a subjekty podporujú Assadov režim a majú z neho prospech, a to aj využívaním vyvlastnených nehnuteľností.

                     (3)

                     Vyvlastnenie pôdy osôb, ktoré boli vysídlené následkom konfliktu v Sýrii, Assadovým režimom týmto osobám tiež znemožňuje, aby sa vrátili do svojich domovov.

                     (4)

                     Do zoznamu fyzických a právnických osôb, subjektov alebo orgánov, na ktoré sa vzťahujú reštriktívne opatrenia, uvedeného v prílohe II k nariadeniu (EÚ) č. 36/2012 by sa malo doplniť osem fyzických osôb a dva subjekty.

                     (5)

                     Nariadenie (EÚ) č. 36/2012 by sa preto malo zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha II k nariadeniu (EÚ) č. 36/2012 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. februára 2020

                  Za Radu02.

                  predseda

               J. BORRELL FONTELLES

            (1)  Ú. v. EÚ L 16, 19.1.2012, s. 1.

            PRÍLOHA

               1.
               Do zoznamu uvedeného v oddiele A (Osoby) prílohy II k nariadeniu (EÚ) č. 36/2012 sa dopĺňajú tieto osoby:

                           Meno

                           Identifikačné údaje

                           Dôvody

                           Dátum zaradenia na zoznam

                           „288.

                           Yasser Aziz ABBAS
                           (alias Yasser, Yaser, Yasr – Aziz, Aziz – Abbas, Abas – ياسر عزيز عباس)

                           Pohlavie: mužské
                           Dátum narodenia: 22. 8. 1978
                           Štátna príslušnosť: sýrska
                           Príbuzní/obchodní partneri/subjekty alebo partneri/prepojenia: Bajaa Trading Services LLC, Qudrah Trading, Tafawoq Tourism Projects Company, Top Business, Yang King, Al-Aziz Group

                           Popredný podnikateľ pôsobiaci v Sýrii. Podporuje režim a/alebo získava od neho výhody prostredníctvom obchodných transakcií vrátane pašovania palív a prevodu zbraní. Yasser Aziz Abbas využíva sprostredkovanie dovozu ropy v mene sýrskeho režimu v svoj prospech a využíva svoje vzťahy s režimom, aby si zabezpečil preferenčné obchodné transakcie a zaobchádzanie.

                           17.2.2020

                           289.

                           Mahir BurhanEddine AL-IMAM
                           (alias ماهر برهان الدين الإمام)

                           Pohlavie: mužské
                           Štátna príslušnosť: sýrska
                           Pozícia: generálny riaditeľ spoločnosti Telsa Group / Telsa Telecom
                           Príbuzní/obchodní partneri/subjekty alebo partneri/prepojenia: Telsa Group / Telsa Telecom; Tazamon Contracting LLC; Castro LLC

                           Popredný podnikateľ pôsobiaci v Sýrii s podnikateľskými záujmami v oblasti cestovného ruchu, telekomunikácií a nehnuteľností. Ako generálny riaditeľ spoločnosti Telsa Communication Group, ktorá má podporu režimu, ako aj spoločnosti Castro LLC a prostredníctvom ďalších obchodných záujmov Mahir BurhanEddine Al-Imam získava výhody od režimu a podporuje jeho politiku v oblasti financií, lobizmu a stavebníctva.

                           17.2.2020

                           290.

                           Waseem AL-KATTAN
                           (alias Waseem, Wasseem, Wassim, Wasim – Anouar – Al-Kattan, Al-Katan, Al-Qattan, Al-Qatan - وسيم قطان, وسيم أنوار القطان)

                           Pohlavie: mužské
                           Dátum narodenia: 4. 3. 1976
                           Štátna príslušnosť: sýrska
                           Pozícia: predseda obchodnej komory pre provinciu okolie Damasku
                           Príbuzní/obchodní partneri/subjekty alebo partneri/prepojenia:
                           Larosa Furniture/Furnishing; Jasmine Fields Company Ltd.; Muruj Cham (Murooj al-Cham) Investment and Tourism Group; Adam and Investment LLC; Universal Market Company LLC; Pokladník Federácie sýrskych obchodných komôr

                           Popredný podnikateľ pôsobiaci v Sýrii, ktorý získava výhody od režimu a podporuje ho. Vlastník viacerých podnikov a holdingových spoločností so záujmami a činnosťami v rôznych hospodárskych odvetviach, ako sú napríklad nehnuteľnosti, luxusné hotely a obchodné centrá. Waseem Al-Kattan si rýchlo získal poprednú pozíciou v obchodných kruhoch tým, že uvalil dane na tovar prepašovaný do obliehanej oblasti východnej Ghouty, v súčasnosti sa zapája do agresívnych foriem klientelizmu, z ktorých má režim prospech. Waseem Al-Kattan má vďaka úzkym väzbám na režim zvýhodnený prístup k verejným súťažiam, ako aj licenciám a zákazkám, ktoré udeľujú vládne orgány, z čoho finančne profituje.

                           17.2.2020

                           291.

                           Amer FOZ
                           (alias عامر فوز)

                           Pohlavie: mužské
                           Dátum narodenia: 11. 3. 1976
                           Štátna príslušnosť: sýrska
                           Číslo pasu: 06010274747
                           Pozícia: generálny riaditeľ spoločnosti ASM International General Trading, LLC (ASM International Trading)
                           Príbuzní/obchodní partneri/subjekty alebo partneri/prepojenia: Samer Foz (zaradený do zoznamu EÚ); Aman Holding (Aman Damascus Joint Stock Company) (zaradený do zoznamu EÚ) ASM International General Trading LLC (ASM International Trading)

                           Popredný podnikateľ s osobnými a rodinnými podnikateľskými záujmami a činnosťami vo viacerých sektoroch sýrskeho hospodárstva, a to aj prostredníctvom Aman Holding (predtým známy ako Aman Group). Prostredníctvom spoločnosti Aman Holding získava finančný prospech z prístupu k obchodným príležitostiam a podporuje Assadov režim, a to aj prostredníctvom zapojenia do developerského projektu Marota City, ktorý má podporu režimu. Od roku 2012 je tiež generálnym riaditeľom spoločnosti ASM International Trading LLC.
                           Má tiež spojenie so svojím bratom Samerom Fozom, ktorého EÚ označila v januári 2019 ako popredného podnikateľa pôsobiaceho v Sýrii, ktorý režim podporuje alebo má z neho prospech.

                           17.2.2020

                           292.

                           Saqr RUSTOM
                           (alias Saqr, Saqer – As’ad, Asaad, Asad – Al-Rustom, Al-Rostom - صقر رستم, صقر أسعد الرستم)

                           Pohlavie: mužské
                           Štátna príslušnosť: sýrska
                           Pozícia: veliteľ národných obranných síl v meste Homs
                           Príbuzní/obchodní partneri/subjekty alebo partneri/prepojenia: Damas Real Estate Development and Investment LLC

                           Veliteľ miestnej jednotky národných obranných síl v Homse (prorežimných milícií, Shabiha). Zodpovedný za účasť uvedenej jednotky na brutálnych represiách voči civilnému obyvateľstvu v Sýrii. Prostredníctvom svojich milícií je Saqr Rustom zodpovedný za viaceré finančné aktivity profitujúce z vojny, má teda prospech zo sýrskeho režimu a podporuje ho. Má spojenie s označenou osobou Bassamom Hassanom, svojim strýkom, s ktorým zriadili spoločnosť Damas Real Estate Development a Investment LLC s cieľom investovať do projektov v oblasti nehnuteľností.

                           17.2.2020

                           293.

                           Abdelkader SABRA
                           (alias Abdelkader, Abd el Kader, Abd al Kader, Abdul Kader Abd al Qadr, Abdul Qadr – Sabra, Sabrah - عبد القادر صبرا; عبد القادر صبره)

                           Pohlavie: mužské
                           Dátum narodenia: 14.9.1955
                           Štátna príslušnosť: sýrska; libanonská
                           Pozícia: vlastník agentúry Sabra Maritime Agency, riaditeľ sýrsko-tureckej obchodnej rady a zakladajúci partner spoločnosti Phenicia Tourism Company; predseda komory pre námornú plavbu v Sýrii
                           Príbuzní/obchodní partneri/subjekty alebo partneri/prepojenia:
                           Phoenicia Tourism Company (شركة فينيقيا للسياحة); Sabra Maritime Agency (كالة صبره البحرية)

                           Popredný podnikateľ pôsobiaci v Sýrii s viacerými hospodárskymi záujmami, najmä v odvetví námornej dopravy a cestovného ruchu. Abdelkader Sabra ako popredný lodný magnát a blízky obchodný spoločník Ramiho Makhloufa (podporovateľa režimu a bratranca Bashara al-Assada), poskytuje sýrskemu režimu finančnú a hospodársku podporu, a to aj prostredníctvom offshore spoločností. Abdelkader Sabra má tiež prospech zo svojich väzieb na režim, čo mu umožnilo rozšíriť činnosť v sektore nehnuteľností. Podieľa sa aj na praní špinavých peňazí a obchodných činnostiach na podporu sýrskeho režimu a osôb s ním prepojených.

                           17.2.2020

                           294.

                           Khodr Ali TAHER
                           (alias خضر علي طاه)

                           Pohlavie: mužské
                           Dátum narodenia: 1976
                           Štátna príslušnosť: sýrska
                           Pozícia: riaditeľ a vlastník spoločnosti Ella Media Services; zakladajúci partner spoločností Castle Security and Protection a Jasmine Contracting Company; predseda a zakladajúci partner spoločnosti Syrian Hotel Management Company; riaditeľ a vlastník spoločnosti Ematel
                           Príbuzní/obchodní partneri/subjekty alebo partneri/prepojenia:
                           Citadel for Protection, Guard and Security Services (Castle Security and protection); Ematel LLC (Ematel Communications); Syrian Hotel Management Company; Jasmine Contracting Company

                           Popredný podnikateľ pôsobiaci vo viacerých sektoroch sýrskeho hospodárstva vrátane súkromnej bezpečnosti, maloobchodu s mobilnými telefónmi, riadenia hotelov, reklamných služieb a domácich prevodov peňazí.
                           Podporuje a využíva režim prostredníctvom spolupráce v rámci svojej podnikateľskej činnosti a svojho zapojenia do pašovania a finančných machinácií. Khodr Ali Taher vlastní niekoľko spoločností a je spoluzakladateľom ďalších. Jeho obchodné vzťahy s režimom zahŕňajú účasti na spoločnom podniku so sýrskou spoločnosťou pre dopravu a cestovný ruch, v ktorej dvojtretinový podiel vlastní ministerstvo cestovného ruchu.

                           17.2.2020

                           295.

                           Adel Anwar AL-OLABI
                           (alias Adel Anouar el-Oulabi / Adil Anwar al-Olabi - عادل أنور العلبي)

                           Pohlavie: mužské
                           Dátum narodenia: 1976
                           Štátna príslušnosť: sýrska
                           Pozícia: podpredseda holdingovej spoločnosti Damascus Cham Holding Company (DCHC); guvernér Damasku

                           Popredný podnikateľ, ktorý má prospech z režimu a podporuje ho. Podpredseda holdingovej spoločnosti Damascus Cham Holding Company (DCHC), investičného orgánu guvernorátu Damasku, ktorý spravuje majetok guvernorátu Damasku a realizuje projekt Marota City.
                           Adel Anwar Al-Olabi je tiež guvernérom Damasku vymenovaný Basharom Al-Assadom v novembri 2018. Ako guvernér Damasku a podpredseda DCHC je zodpovedný za presadzovanie režimných politík zameraných na developerské projekty na vyvlastnenej pôde v Damasku (vrátane dekrétu č. 66 a zákona č. 10), najmä v rámci projektu Marota City.

                           17.2.2020“.

               2.
               Do zoznamu uvedeného v oddiele B (Subjekty) prílohy II k nariadeniu (EÚ) č. 36/2012 sa dopĺňajú tieto subjekty:

                           Názov

                           Identifikačné údaje

                           Dôvody

                           Dátum zaradenia na zoznam

                           „77.

                           Al Qatarji Company
                           (alias Qatarji International Group, Al-Sham a Al-Darwish Company, Khatirji / Katarji / Katerji Group, مجموعة/شركة قاطرخي)

                           Typ subjektu: súkromná spoločnosť
                           Odvetvie podnikania: dovoz/vývoz; cestná nákladná doprava; dodávky ropy a komodít
                           Meno riaditeľa/manažment: Hussam AL-QATIRJI, generálny riaditeľ (zaradený do zoznamu EÚ)
                           konečný užívateľ/lia výhod: Hussam AL-QATIRJI (zaradený do zoznamu EÚ)
                           Sídlo: Mazzah, Damask, Sýria
                           Príbuzní/obchodní partneri/subjekty alebo partneri/prepojenia:
                           Arvada/Arfada Petroleum Company JSC

                           Významná spoločnosť pôsobiaca vo viacerých sektoroch sýrskeho hospodárstva. Al Qatarádi Company, ktorej správnu radu riadi označená osoba Hostam Qatarji, člen Sýrskeho ľudového zhromaždenia, podporuje sýrsky režim a má z neho prospech uľahčovaním obchodu s palivom, so zbraňami a s muníciou medzi režimom a rôznymi aktérmi vrátane ISIS (Dá’iš) pod zámienkou dovozu a vývozu potravín, podporou milícií, ktoré bojujú na strane režimu a využívaním svojich väzieb s režimom na rozšírenie svojej obchodnej činnosti.

                           17.2.2020

                           78.

                           Damascus Cham Holding Company
                           (alias Damascus Cham Private Joint Stock Company, القابضة الشام دمشق)

                           Typ subjektu: podnik vo verejnom vlastníctve podľa súkromného práva
                           Odvetvie podnikania: developerská činnosť v oblasti nehnuteľností
                           Meno riaditeľa/manažment:
                           Adel Anwar AL-OLABI, podpredseda správnej rady a guvernér provincie Damask (zaradený do zoznamu EÚ)
                           konečný užívateľ výhod: guvernorát Damasku
                           Príbuzní/obchodní partneri/subjekty alebo partneri/prepojenia:
                           Rami Makhlouf (zaradený do zoznamu EÚ); Samer Foz (zaradený do zoznamu EÚ);Mazen Tarazi (zaradený do zoznamu EÚ);
                           Talas Group, ktorú vlastní podnikateľ Anas Talas (zaradený do zoznamu EÚ); Exceed Development and Investment Company, ktorú vlastnia súkromní investori Hayan Mohammad Nazem Qaddour a Maen Rizk Allah Haykal (obaja zaradení do zoznamu EÚ); Khaled Al-Zubaidi a Nader Qalei (obaja zaradení do zoznamu EÚ)

                           Režim zriadil spoločnosť Damascus Cham Holding ako investičný orgán guvernorátu Damasku s cieľom spravovať nehnuteľnosti guvernorátu Damasku a realizovať projekt „Marota City“, luxusný realitný projekt, ktorý sa zakladá na vyvlastnených pozemkoch, najmä podľa dekrétu č. 66 a zákona č. 10.
                           Spoločnosť Damascus Cham Holding (ktorej podpredsedom je guvernér Damasku) prostredníctvom riadenia realizácie projektu Marota City podporuje sýrsky režim a má z neho prospech a poskytuje výhody podnikateľom s úzkym prepojením na režim, ktorí s týmto subjektom uzavreli v rámci verejno-súkromných partnerstiev lukratívne dohody.

                           17.2.2020“.


title: Vykonávacie nariadenie Komisie (EÚ) 2020/218 zo 17. februára 2020, ktorým sa tristodeviatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

text:
                  18.2.2020

                  SK

                  Úradný vestník Európskej únie

                  L 44/15

         VYKONÁVACIE NARIADENIE KOMISIE (EÚ) 2020/218
         zo 17. februára 2020,
         ktorým sa tristodeviatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 5,
         keďže:

                     (1)

                     V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

                     (2)

                     Dňa 20. júna 2017 sankčný výbor Bezpečnostnej rady OSN rozhodol o zmene dvoch záznamov v zozname osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov.

                     (3)

                     Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha I k nariadeniu (ES) č. 881/2002 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. ES L 139, 29.5.2002, s. 9.

            PRÍLOHA
            Pod nadpisom „Fyzické osoby“ v prílohe I k nariadeniu (ES) č. 881/2002 sa identifikačné údaje pre ďalej uvedené záznamy menia takto:

                        1.

                        „Abdul Haq [alias a) Maimaitiming Maimaiti, b) Abdul Heq, c) Abuduhake, d) Abdulheq Jundullah, e) 'Abd Al- Haq, f) Memetiming Memeti, g) Memetiming Aximu, h) Memetiming Qekeman, i) Maiumaitimin Maimaiti, j) Abdul Saimaiti, k) Muhammad Ahmed Khaliq, l) Maimaiti Iman, m) Muhelisi, n) Qerman, o) Saifuding]. Dátum narodenia: 10.10.1971. Miesto narodenia: Chele County, Khuttan Area, Xinjiang Uighur Autonomous Region, China. Štátna príslušnosť: Čína. Národné identifikačné číslo: 653225197110100533 (kenský preukaz totožnosti). Ďalšie informácie: a) v apríli 2009 sa zdržiaval v Pakistane; b) údajne zomrel v Pakistane vo februári 2010. Dátum zaradenia do zoznamu podľa článku 2a ods. 4 písm. b): 15.4.2009.“
                        sa nahrádza takto:
                        „Abdul Haq [alias a) Maimaitiming Maimaiti; b) Abdul Heq; c) Abudu Hake; d) Abdul Heq Jundullah; e) 'Abd Al- Haq; f) Memetiming Memeti; g) Memetiming Aximu; h) Memetiming Qekeman; i) Maiumaitimin Maimaiti; j) Abdul Saimaiti; k) Muhammad Ahmed Khaliq; l) Maimaiti Iman; m) Muhelisi; n) Qerman; o) Saifuding]. Dátum narodenia: 10. 10. 1971. Miesto narodenia: oblasť Che-tchien, Ujgurská autonómna oblasť Sin-ťiang, Čína. Štátna príslušnosť: Čína. Národné identifikačné číslo: 653225197110100533 (číslo čínskeho preukazu totožnosti). Ďalšie informácie: a) najvyšší vodca a veliteľ Islamského hnutia Východného Turkestanu (Eastern Turkistan Islamic Movement); zapojený do získavania finančných prostriedkov a náboru pre túto organizáciu; b) v júli 2016 sa zdržiaval v Afganistane; c) predtým sa v apríli 2009 zdržiaval v Pakistane. Dátum zaradenia do zoznamu podľa článku 7d ods. 2 písm. i): 15.4.2009.“

                        2.

                        „Abu Bakr Al-Jaziri (alias Yasir Al-Jazari). Štátna príslušnosť: a) Alžírsko, b) Palestína. Ďalšie informácie: a) finančný šéf Afganského výboru pomoci (ASC), b) facilitátor Al-Qaidy a expert na komunikáciu, c) od apríla 2010 sa pravdepodobne nachádza v Alžírsku. Dátum zaradenia do zoznamu podľa článku 2a ods. 4 písm. b): 11.1.2002.“
                        sa nahrádza takto:
                        „Boubekeur Boulghiti [alias a) Boubakeur Boulghit; b) Abu Bakr al-Jaziri; c) Abou Bakr Al Djazairi; d) Abou Yassesr El Djazairi; e) Yasir Al-Jazari; f) Abou Yasser Al-Jaziri]. Dátum narodenia: 13. 2. 1970. Miesto narodenia: Rouiba, Alžír, Alžírsko. Štátna príslušnosť: a) Alžírsko; b) Palestína. Ďalšie informácie: a) finančný šéf Afganského výboru pomoci (ASC); b) facilitátor al-Káidy a expert na komunikáciu; c) od apríla 2010 sa pravdepodobne nachádza v Alžírsku; d) syn Mohameda a Fatmy Aribi. Dátum zaradenia do zoznamu podľa článku 7d ods. 2 písm. i): 11.1.2002.“


title: Vykonávacie nariadenie Komisie (EÚ) 2020/219 zo 17. februára 2020, ktorým sa mení nariadenie Rady (ES) č. 314/2004 o určitých reštriktívnych opatreniach voči Zimbabwe

text:
                  18.2.2020

                  SK

                  Úradný vestník Európskej únie

                  L 44/17

         VYKONÁVACIE NARIADENIE KOMISIE (EÚ) 2020/219
         zo 17. februára 2020,
         ktorým sa mení nariadenie Rady (ES) č. 314/2004 o určitých reštriktívnych opatreniach voči Zimbabwe
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 314/2004 z 19. februára 2004 o určitých reštriktívnych opatreniach voči Zimbabwe (1), a najmä na jeho článok 11 písm. b),
         keďže:

                     (1)

                     V prílohe II k rozhodnutiu Rady 2011/101/SZBP (2) sa uvádzajú fyzické a právnické osoby, na ktoré sa majú vzťahovať obmedzenia podľa článku 5 uvedeného rozhodnutia.

                     (2)

                     Nariadenie (ES) č. 314/2004 umožňuje uplatnenie uvedeného rozhodnutia v rozsahu, v akom sa vyžaduje opatrenie na úrovni Únie. V prílohe III k nariadeniu (ES) č. 314/2004 sa uvádza zoznam osôb a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

                     (3)

                     Rada 17. februára 2020 rozhodla o vypustení záznamu o jednej zosnulej osobe z prílohy II k rozhodnutiu Rady 2011/101/SZBP.

                     (4)

                     Príloha III k nariadeniu (ES) č. 314/2004 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha III k nariadeniu Rady (ES) č. 314/2004 sa nahrádza prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. februára 2020

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 55, 24.2.2004, s. 1.

            (2)  Rozhodnutie Rady 2011/101/SZBP z 15. februára 2011 o reštriktívnych opatreniach voči Zimbabwe (Ú. v. EÚ L 42, 16.2.2011, s. 6).

            PRÍLOHA

                     „PRÍLOHA III
                     Zoznam osôb a subjektov uvedených v článku 6
                     I.   Osoby

                                 Meno (a prípadné ďalšie mená)

                                 Informácie o totožnosti

                                 Dôvody označenia

                                             2.

                                             Mugabe, Grace

                                 Dátum narodenia: 23.7.1965
                                 Cestovný pas č.: AD001159
                                 Osobný preukaz: 63-646650Q70

                                 Bývalá tajomníčka ženskej ligy strany ZANU–PF (Zimbabwe African National Union – Patriotic Front), zapojená do činností, ktoré vážne ohrozujú demokraciu, dodržiavanie ľudských práv a právny štát. V roku 2002 prevzala spoločnosť Iron Mask Estate; údajne nezákonne získavala veľké zisky z ťažby diamantov.

                                             5.

                                             Chiwenga, Constantine

                                 Veliteľ zimbabwianskych ozbrojených síl, generál (bývalý armádny veliteľ, generálporučík)
                                 Dátum narodenia: 25.8.1956
                                 Cestovný pas č.: AD000263
                                 Osobný preukaz: 63-327568M80

                                 Člen spoločného operačného vedenia so spoluúčasťou na vytváraní alebo riadení represívnej štátnej politiky. Používal armádu na preberanie fariem. Počas volieb 2008 bol hlavným strojcom násilností spojených s priebehom prezidentských volieb.

                                             6.

                                             Shiri, Perence (alias Bigboy) Samson Chikerema

                                 Maršal letectva (vzdušné sily)
                                 Dátum narodenia: 1.11.1955
                                 Osobný preukaz: 29-098876M18

                                 Vyšší vojenský dôstojník a člen spoločného operačného vedenia strany ZANU-PF so spoluúčasťou na vytváraní alebo riadení represívnej štátnej politiky. Zapojený do politických násilností, a to aj počas volieb v roku 2008 v provincii Mashonaland West a v Chiadzwe.

                                             7.

                                             Sibanda, Phillip Valerio (alias Valentine)

                                 Veliteľ Zimbabwianskej národnej armády, generálporučík
                                 Dátum narodenia: 25.8.1956 alebo 24.12.1954
                                 Osobný preukaz: 63-357671H26

                                 Vyšší vojenský predstaviteľ s väzbami na vládu a so spoluúčasťou na vytváraní a riadení represívnej štátnej politiky.

                           II.   Subjekty

                                 Názov

                                 Informácie o totožnosti

                                 Dôvody označenia

                                 spoločnosť Zimbabwe Defence Industries

                                 10th floor, Trustee House, 55 Samora Machel Avenue, PO Box 6597, Harare, Zimbabwe

                                 Napojená na ministra obrany a vládnu frakciu strany ZANU-PF.

               “


title: Vykonávacie nariadenie Komisie (EÚ) 2020/221 zo 14. februára 2020, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Saucisse de Morteau“/„Jésus de Morteau“ (CHZO)

text:
                  19.2.2020

                  SK

                  Úradný vestník Európskej únie

                  L 46/1

         VYKONÁVACIE NARIADENIE KOMISIE (EÚ) 2020/221
         zo 14. februára 2020,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Saucisse de Morteau“/„Jésus de Morteau“ (CHZO)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného zemepisného označenia „Saucisse de Morteau“/„Jésus de Morteau“ zapísaného do registra na základe nariadenia Komisie (ES) č. 751/2010 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Saucisse de Morteau“/„Jésus de Morteau“ (CHZO) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. februára 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 751/2010 z 20. augusta 2010, ktorým sa do registra chránených označení pôvodu a chránených zemepisných označení zapisuje názov [Saucisse de Morteau alebo Jésus de Morteau (CHZO)] (Ú. v. EÚ L 220, 21.8.2010, s. 57).

            (3)  Ú. v. EÚ C 344, 11.10.2019, s. 11.


title: Vykonávacie nariadenie Komisie (EÚ) 2020/228 z 19. februára 2020 o povolení erytrozínu ako kŕmnej doplnkovej látky pre psy a mačky (Text s významom pre EHP)

text:
                  20.2.2020

                  SK

                  Úradný vestník Európskej únie

                  L 47/1

         VYKONÁVACIE NARIADENIE KOMISIE (EÚ) 2020/228
         z 19. februára 2020
         o povolení erytrozínu ako kŕmnej doplnkovej látky pre psy a mačky
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 ods. 2 nariadenia (ES) č. 1831/2003 sa stanovuje prehodnotenie doplnkových látok povolených podľa smernice Rady 70/524/EHS (2).

                     (2)

                     Erytrozín bol povolený bez časového obmedzenia v súlade so smernicou 70/524/EHS ako kŕmna doplnková látka pre okrasné ryby patriaca do skupiny „farbivá vrátane pigmentov“ pod položku „iné farbivá“. Takisto bol povolený bez časového obmedzenia ako kŕmna doplnková látka pre psy a mačky, patriaca do skupiny „farbivá vrátane pigmentov“ pod položku „farbivá povolené na farbenie potravín na základe predpisov Spoločenstva“. Uvedená doplnková látka bola následne zapísaná do registra kŕmnych doplnkových látok ako existujúci výrobok v súlade s článkom 10 ods. 1 písm. b) nariadenia (ES) č. 1831/2003.

                     (3)

                     V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie erytrozínu ako kŕmnej doplnkovej látky pre okrasné ryby a pre psy a mačky. Žiadateľ požiadal o zaradenie uvedenej doplnkovej látky do kategórie doplnkových látok „senzorické doplnkové látky“ a do funkčnej skupiny „farbivá“. V súlade s článkom 7 nariadenia (ES) č. 1831/2003 žiadateľ takisto požiadal o povolenie nového použitia erytrozínu ako kŕmnej doplnkovej látky pre plazy, ktorá sa má zaradiť do kategórie doplnkových látok „senzorické doplnkové látky“ a do funkčnej skupiny „farbivá“. Žiadateľ nedávno stiahol žiadosť týkajúcu sa okrasných rýb a plazov. K tejto žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.

                     (4)

                     Európsky úrad pre bezpečnosť potravín (ďalej len „úrad“) v stanoviskách zo 16. novembra 2011 (3), 8. septembra 2015 (4) a 3. apríla 2019 (5) skonštatoval, že erytrozín nemá za navrhovaných podmienok používania negatívny účinok na zdravie zvierat. Takisto dospel k záveru, že erytrozínu sa pripisujú dermatologické reakcie vrátane fotosenzitivity, erytrodermie a olupovania a že expozícia dolných dýchacích ciest sa považuje za nebezpečenstvo pre používateľa doplnkovej látky. Komisia sa preto domnieva, že by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. V súlade s nariadením Komisie (ES) č. 429/2008 (6) sa vo fáze I hodnotenia environmentálneho rizika zistilo, že erytrozín ako doplnková látka určená pre zvieratá, ktoré nie sú určené na výrobu potravín, je vyňatá z ďalšieho hodnotenia z dôvodu nepravdepodobnosti významného vplyvu na životné prostredie, keďže úrad v uvedených stanoviskách neidentifikoval žiadne vedecky podložené dôkazy vedúce k obavám z takéhoto vplyvu. Úrad ďalej dospel k záveru, že príslušná látka je účinná pri pridávaní farbiva do krmív a priaznivo ovplyvňuje farbu okrasných rýb. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia erytrozínu vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Používanie uvedenej doplnkovej látky by sa preto malo povoliť podľa prílohy k tomuto nariadeniu.

                     (6)

                     Keďže neexistujú bezpečnostné dôvody na okamžité uplatňovanie zmien podmienok povolenia príslušnej látky, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie
            Látka špecifikovaná v prílohe, ktorá patrí do kategórie doplnkových látok „senzorické doplnkové látky“ a do funkčnej skupiny „farbivá“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Prechodné opatrenia

               1.   Látku špecifikovanú v prílohe a premixy obsahujúce uvedenú látku, vyrobené a označené pred 11. septembrom 2020 v súlade s pravidlami uplatniteľnými pred 11. marcom 2020, možno naďalej uvádzať na trh a používať až do vyčerpania existujúcich zásob.

               2.   Kŕmne suroviny a kŕmne zmesi obsahujúce látku špecifikovanú v prílohe, vyrobené a označené pred 11. marcom 2022 v súlade s pravidlami platnými pred 11. marcom 2020, možno naďalej uvádzať na trh a používať až do vyčerpania existujúcich zásob.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 19. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

            (3)  Vestník EFSA (EFSA Journal) 2011 9(12):2447.

            (4)  Vestník EFSA (EFSA Journal) (2015) 13(9):4233.

            (5)  Vestník EFSA (EFSA Journal) (2019) 17(5):5699.

            (6)  Nariadenie Komisie (ES) č. 429/2008 z 25. apríla 2008 o podrobných pravidlách implementácie nariadenia Európskeho parlamentu a Rady (ES) č. 1831/2003, pokiaľ ide o prípravu a predkladanie žiadostí a posudzovanie a povoľovanie kŕmnych doplnkových látok (Ú. v. EÚ L 133, 22.5.2008, s. 1).

            PRÍLOHA

                        Identifikačné číslo doplnkovej látky

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        v mg účinnej látky/kg kompletného krmiva s obsahom vlhkosti 12 %

                           Kategória: senzorické doplnkové látky. Funkčná skupina: farbivá: i) látky, ktoré sfarbujú krmivá alebo obnovujú ich farbu;

                        2a127

                        erytrozín

                           Zloženie doplnkovej látky

                        Hlavnou zložkou erytrozínu je sodná soľ.
                        Tuhá forma

                        psy
                        mačky

                        –
                        –

                        –
                        –

                        16
                        13

                                    1.

                                    V návode na použitie doplnkovej látky a premixu sa musia uvádzať podmienky skladovania a stabilita pri tepelnom ošetrení.

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky.

                        11. marca 2030

                           Charakteristika účinnej látky ako sodnej soli

                        Erytrozín sa v podstate skladá z monohydrátu 2-(2,4,5,7-tetrajodo-3-oxido-6-oxoxantén-9-yl) benzoátu disodného a vedľajších farebných látok spolu s vodou, chloridom sodným a/alebo síranom sodným ako základnými nefarebnými zložkami.
                        Povoľujú sa tiež vápenaté a draselné soli.
                        Chemický vzorec C20H6I4Na2O5·H2O
                        Číslo CAS: 16423-68-0
                        Tuhá forma vyrobená chemickou syntézou.
                        Kritériá čistoty

                                    —

                                    celkový obsah farbív vypočítaný ako bezvodá sodná soľ ≥ 87 % (stanovený obsah),

                                    —

                                    anorganické jodidy ≤ 0,1 % (prepočítané ako jodid sodný),

                                    —

                                    látky nerozpustné vo vode ≤ 0,2 %,

                                    —

                                    vedľajšie farebné látky (okrem fluoresceínu) ≤ 4,0 %,

                                    —

                                    fluoresceín ≤ 20 mg/kg,

                                    —

                                    organické zlúčeniny iné ako farebné látky:

                                                —

                                                tri-jodoresorcinol ≤ 0,2 %,

                                                —

                                                kyselina 2-(2,4-dihydroxy-3,5-dijodobenzoyl) benzoová ≤ 0,2 %,

                                                —

                                                látky extrahovateľné éterom z roztoku s pH 7 až 8 ≤ 0,2 %.

                           Analytická metóda
                            (1)

                        Na kvantifikáciu erytrozínu v kŕmnej doplnkovej látke:

                                    —

                                    spektrofotometria pri 526 nm [nariadenie Komisie (EÚ) č. 231/2012 odkazuje na FAO JECFA Monographs 1 (zväzok 4)]

                              Na kvantifikáciu erytrozínu v krmivách:

                                    —

                                    vysokoúčinná kvapalinová chromatografia s tandemovou hmotnostnou spektrometriou (LC-MS/MS)

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2020/229 z 19. februára 2020 o povolení L-tryptofánu ako kŕmnej doplnkovej látky pre všetky druhy zvierat (Text s významom pre EHP)

text:
                  20.2.2020

                  SK

                  Úradný vestník Európskej únie

                  L 47/5

         VYKONÁVACIE NARIADENIE KOMISIE (EÚ) 2020/229
         z 19. februára 2020
         o povolení L-tryptofánu ako kŕmnej doplnkovej látky pre všetky druhy zvierat
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                     (2)

                     V súlade s článkom 7 nariadenia (ES) č. 1831/2003 boli predložené žiadosti o povolenie L-tryptofánu produkovaného baktériou Escherichia coli KCCM 80135, Escherichia coli KCCM 80152, Escherichia coli CGMCC 7.248 alebo Corynebacterium glutamicum KCCM 80176. K uvedených žiadostiam boli priložené údaje a doklady požadované podľa článku 7 ods. 3 uvedeného nariadenia (ES).

                     (3)

                     Žiadosti sa týkajú povolenia L-tryptofánu produkovaného baktériou Escherichia coli KCCM 80135, Escherichia coli KCCM 80152, Escherichia coli CGMCC 7.248 alebo Corynebacterium glutamicum KCCM 80176 ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“.

                     (4)

                     Európsky úrad pre bezpečnosť potravín (ďalej len „úrad“) dospel vo svojich stanoviskách z 22. januára 2019 (2), 2. apríla 2019 (3), 3. apríla 2019 (4) a zo 16. mája 2019 (5), že L-tryptofán produkovaný baktériou Escherichia coli KCCM 80135, Escherichia coli KCCM 80152, Escherichia coli CGMCC 7.248 alebo Corynebacterium glutamicum KCCM 80176 nemá za navrhovaných podmienok použitia nežiaduci účinok na zdravie neprežúvavcov, bezpečnosť spotrebiteľov ani životné prostredie. L-tryptofán by mal byť chránený pred rozkladom v bachore, aby bol bezpečný pre prežúvavce. Úrad uviedol riziko pre používateľov doplnkovej látky pri vdychovaní v dôsledku hladín endotoxínov L-tryptofánu produkovaného baktériou Escherichia coli KCCM 80152 a baktériou Escherichia coli CGMCC 7.248. Komisia sa preto domnieva, že by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad považuje L-tryptofán produkovaný baktériou Escherichia coli KCCM 80135, Escherichia coli KCCM 80152, Escherichia coli CGMCC 7.248 alebo Corynebacterium glutamicum KCCM 80176 za efektívny zdroj esenciálnej aminokyseliny tryptofán pre neprežúvavé zvieratá; aby bol doplnkový L-tryptofán plne účinný v prípade prežúvavcov, mal by byť chránený pred rozkladom v bachore. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia L-tryptofánu produkovaného baktériou Escherichia coli KCCM 80135, Escherichia coli KCCM 80152, Escherichia coli CGMCC 7.248 alebo Corynebacterium glutamicum KCCM 80176 vyplýva, že podmienky na udelenie povolenia stanovené v článku 5 nariadenia (ES) č. 1831/2003 sú splnené. Používanie uvedenej látky by sa preto malo povoliť podľa prílohy k tomuto nariadeniu.

                     (6)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Látka špecifikovaná v prílohe, ktorá patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 19. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Vestník EFSA (EFSA Journal) (2019) 17(2):5601.

            (3)  Vestník EFSA (EFSA Journal) (2019) 17(5):5694.

            (4)  Vestník EFSA (EFSA Journal) (2019) 17(5):5695.

            (5)  Vestník EFSA (EFSA Journal) (2019) 17(6):5729.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        v mg/kg kompletného krmiva s obsahom vlhkosti 12 %

                           Kategória výživných doplnkových látok. Funkčná skupina: aminokyseliny, ich soli a analógy.

                        3c441

                        —

                        L-tryptofán

                           Zloženie doplnkovej látky:

                        Prášok s obsahom minimálne 98 % L-tryptofánu (na báze sušiny).
                        Maximálny obsah 10 mg/kg 1,1′-etylidén-bis-L-tryptofánu (EBT).

                        všetky druhy

                        —

                        —

                        —

                                    1.

                                    L-tryptofán možno uvádzať na trh a používať ako doplnkovú látku vo forme prípravku.

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní, kontakte s pokožkou alebo očami. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky, ochranných okuliarov a rukavíc.

                                    3.

                                    Obsah endotoxínov v doplnkovej látke a jej potenciálna prašnosť musia zaručovať maximálnu expozíciu endotoxínom v hodnote 1600 IU endotoxínov na m3 vzduchu  (2).

                                    4.

                                    L-tryptofán možno použiť aj vo vode na pitie.

                                    5.

                                    U prežúvavcov musí byť L-tryptofán chránený pred rozkladom v bachore.

                                    6.

                                    Na etikete doplnkovej látky sa musí uviesť obsah vlhkosti.

                                    7.

                                    Na etikete doplnkovej látky a premixov sa musí uviesť:
                                    „Pri doplňovaní L-tryptofánom, najmä prostredníctvom vody na pitie, by sa mali zohľadniť všetky esenciálne a podmienečne esenciálne aminokyseliny s cieľom zabrániť nerovnováhe.“

                        11.3.2030

                           Charakteristika účinnej látky:

                        L-tryptofán vyrobený fermentáciou s použitím baktérie Escherichia coli KCCM 80135 alebo

                           Escherichia coli KCCM 80152 alebo

                           Escherichia coli CGMCC 7,248 alebo

                           Corynebacterium glutamicum KCCM 80176.
                        Chemický vzorec: C11H12N2O2

                        Číslo CAS: 73-22-3

                           Analytické metódy
                            (1):
                        Na stanovenie L-tryptofánu v kŕmnej doplnkovej látke:

                                    —

                                    Kódex chemických látok v potravinách (Food Chemical Codex): „Monografia o L-tryptofáne.“

                              Na stanovenie L-tryptofánu v kŕmnej doplnkovej látke a premixoch:

                                    —

                                    vysokoúčinná kvapalinová chromatografia s fluorescenčnou detekciou (HPLC-FLD) – EN ISO 13904

                              Na stanovenie tryptofánu v kŕmnych zmesiach a kŕmnych surovinách:

                                    —

                                    vysokoúčinná kvapalinová chromatografia s fluorescenčnou detekciou (HPLC-FLD) – nariadenie Komisie (ES) č. 152/2009 (príloha III, G)

                              Na stanovenie tryptofánu vo vode:

                                    —

                                    vysokoúčinná kvapalinová chromatografia s fluorescenčnou detekciou (HPLC-FLD)

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.

               (2)  Expozícia vypočítaná z hladiny endotoxínov a potenciálnej prašnosti doplnkovej látky metódou, ktorú používa EFSA [Vestník EFSA (EFSA Journal) (2017) 15(3):4705]; analytická metóda: Európsky liekopis 2.6.14. (bakteriálne endotoxíny).


title: Vykonávacie Nariadenie Komisie (EÚ) 2020/230 z 19. februára 2020, ktorým sa začína prešetrovanie týkajúce sa možného obchádzania antidumpingových opatrení uložených vykonávacím nariadením (EÚ) 2015/83 na dovoz glutamanu sodného s pôvodom v Čínskej ľudovej republike a ktorým sa zavádza registrácia takéhoto dovozu

text:
                  20.2.2020

                  SK

                  Úradný vestník Európskej únie

                  L 47/9

         VYKONÁVACIE NARIADENIE KOMISIE (EÚ) 2020/230
         z 19. februára 2020,
         ktorým sa začína prešetrovanie týkajúce sa možného obchádzania antidumpingových opatrení uložených vykonávacím nariadením (EÚ) 2015/83 na dovoz glutamanu sodného s pôvodom v Čínskej ľudovej republike a ktorým sa zavádza registrácia takéhoto dovozu
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), a najmä na jeho článok 13 ods. 3 a článok 14 ods. 5,
         po informovaní členských štátov,
         keďže:

            A.   ŽIADOSŤ

                     (1)

                     Európskej komisii bola podľa článku 13 ods. 3 a článku 14 ods. 5 nariadenia (EÚ) 2016/1036 (ďalej len „základné nariadenie“) doručená žiadosť o prešetrenie možného obchádzania antidumpingových opatrení uložených na dovoz glutamanu sodného s pôvodom v Čínskej ľudovej republike a o zavedenie registrácie takéhoto dovozu.

            B.   VÝROBOK

                     (2)

                     Výrobkom, ktorého sa možné obchádzanie týka, je glutaman sodný. V súčasnosti patrí pod číselný znak KN ex 2922 42 00 (kód TARIC 2922420010), pričom má pôvod v Čínskej ľudovej republike (ďalej len „dotknutý výrobok“). Na dotknutý výrobok sa vzťahujú antidumpingové opatrenia.

                     (3)

                     Výrobok, ktorý je prešetrovaný v súvislosti s možným obchádzaním antidumpingových opatrení, je rovnaký ako výrobok definovaný v predchádzajúcom odôvodnení, ale v zmesi alebo roztoku, pričom obsah glutamanu sodného v sušine je aspoň 50 %. Výrobkami, s ktorými môže byť glutaman sodný zmiešaný, sú napríklad soli, cukry, škroby, maltodextríny alebo rôzne korenia. Výrobok, ktorý sa má prešetriť, patril v čase nadobudnutia účinnosti vykonávacieho nariadenia Komisie (EÚ) 2015/83 (2) (ďalej len „existujúce opatrenia“) pod číselné znaky KN ex 2103 90 90, ex 2104 10 00, ex 2104 20 00, ex 3824 90 92, ex 3824 90 93 a ex 3824 90 96 (kódy TARIC ex ex2103909010, ex ex2103909080, ex ex2104100010, ex ex2104100090, ex ex3824909299, ex ex3824909390 a ex ex3824909699. Pre kód TARIC ex 2104 20 00 (ďalej len „zmesi glutamanu sodného“) neexistoval žiaden osobitný kód TARIC.

            C.   EXISTUJÚCE OPATRENIA

                     (4)

                     Opatrením, ktoré je v súčasnosti platné a ktoré je možno obchádzané, je konečné antidumpingové clo uložené vykonávacím nariadením (EÚ) 2015/83 z 21. januára 2015.

            D.   DÔVODY

                     (5)

                     Žiadateľ poskytol dostatočné dôkazy o tom, že existujúce antidumpingové opatrenia na dovoz dotknutého výrobku sú obchádzané miernou úpravou dotknutého výrobku.

                     (6)

                     Konkrétnejšie, z vývozných štatistík (databázy Comext a IHS Global) vyplýva, že po uložení konečného antidumpingového cla na dotknutý výrobok uloženého vykonávacím nariadením (EÚ) 2015/83 došlo k významnej zmene v štruktúre obchodu, pokiaľ ide o vývoz z Čínskej ľudovej republiky do Únie. Zdá sa, že pre túto zmenu neexistuje žiadna iná dostatočne náležitá príčina alebo ekonomické opodstatnenie okrem uloženia cla.

                     (7)

                     Okrem toho dôkazy poukazujú na skutočnosť, že táto zmena vyplýva z dovozu mierne upraveného dotknutého výrobku. Dotknutý výrobok sa upravuje pridaním malého množstva NaCl (stolová soľ), čo mierne mení dotknutý výrobok bez toho, aby sa tým zmenili jeho základné vlastnosti. Z dôkazov vyplýva, že okrem uloženia cla neexistuje pre takéto praktiky, proces alebo činnosť iná náležitá príčina ani iné ekonomické opodstatnenie.

                     (8)

                     Žiadateľ okrem toho poskytol dostatočné dôkazy o tom, že nápravné účinky existujúcich antidumpingových opatrení na dotknutý výrobok sú oslabené, a to z hľadiska množstva aj ceny. Dovoz dotknutého výrobku bol podľa všetkého nahradený značným objemom dovozu prešetrovaného výrobku. Navyše existujú dostatočné dôkazy o tom, že prešetrovaný výrobok sa dováža za nižšie ceny, než je cena nespôsobujúca ujmu stanovená v rámci prešetrovania, ktoré viedlo k uloženiu existujúcich opatrení.

                     (9)

                     Žiadateľ napokon poskytol dostatočné dôkazy o tom, že ceny prešetrovaného výrobku sú v porovnaní s normálnou hodnotou, ktorá bola predtým stanovená, dumpingové.

                     (10)

                     Ak sa počas prešetrovania zistia aj iné praktiky obchádzania, na ktoré sa vzťahuje článok 13 základného nariadenia, než sú praktiky opísané v odôvodnení 7, prešetrovanie sa môže vzťahovať aj na tieto praktiky.

            E.   POSTUP

                     (11)

                     Komisia na základe uvedených skutočností dospela k záveru, že existujú dostatočné dôkazy na odôvodnenie začatia prešetrovania podľa článku 13 ods. 3 základného nariadenia a na zavedenie registrácie dovozu výrobkov, ktoré sú predmetom prešetrovania, v súlade s článkom 14 ods. 5 základného nariadenia.

                     (12)

                     V snahe získať informácie, ktoré sa považujú za potrebné pre toto prešetrovanie, by mali všetky zainteresované strany bezodkladne, najneskôr však v lehote stanovenej v článku 3 ods. 2 tohto nariadenia, kontaktovať Komisiu. Lehota stanovená v článku 3 ods. 2 tohto nariadenia sa uplatňuje na všetky zainteresované strany. Je možné, že v prípade potreby sa informácie budú požadovať aj od výrobného odvetvia Únie.

                     (13)

                     Začatie prešetrovania sa oznámi orgánom Čínskej ľudovej republiky.

            a)   Pokyny na predkladanie písomných podaní a zasielanie vyplnených dotazníkov a korešpondencie

                     (14)

                     Na informácie predkladané Komisii na účely prešetrovaní na ochranu obchodu sa nesmú vzťahovať autorské práva. Zainteresované strany si musia pred tým, ako Komisii predložia informácie a/alebo údaje, na ktoré sa vzťahujú autorské práva tretej strany, vyžiadať od držiteľa autorských práv osobitné povolenie, v ktorom sa Komisii výslovne povoľuje, že: a) môže používať dané informácie a údaje na účely tohto konania na ochranu obchodu a b) dané informácie a/alebo údaje sa môžu poskytnúť zainteresovaným stranám tohto prešetrovania, a to vo forme, ktorá im umožní uplatniť ich právo na obhajobu.

                     (15)

                     Všetky písomné podania vrátane informácií požadovaných v tomto nariadení, vyplnených dotazníkov a korešpondencie, ktoré zainteresované strany poskytujú ako dôverné, sa označia ako Limited (3). Strany, ktoré predkladajú informácie v priebehu tohto prešetrovania, sa vyzývajú, aby odôvodnili svoju žiadosť o dôverné zaobchádzanie.

                     (16)

                     Od zainteresovaných strán, ktoré poskytujú informácie označené ako Limited, sa požaduje, aby v súlade s článkom 19 ods. 2 nariadenia (EÚ) 2016/1036 predložili súhrn týchto informácií, ktorý nemá dôverný charakter a ktorý sa označí ako For inspection by interested parties. Tento súhrn by mal byť dostatočne podrobný, aby umožnil primerane pochopiť podstatu predložených dôverných informácií.

                     (17)

                     Ak strana, ktorá poskytuje dôverné informácie, nepreukáže dostatočný dôvod na dôverné zaobchádzanie alebo nepredloží súhrn týchto informácií, ktorý nemá dôverný charakter, v požadovanom formáte a kvalite, Komisia nemusí na takéto informácie prihliadať, pokiaľ jej nemožno pomocou vhodných zdrojov uspokojivo dokázať, že predmetné informácie sú správne.

                     (18)

                     Zainteresované strany sa vyzývajú, aby všetky podania a žiadosti vrátane naskenovaných splnomocnení a osvedčení predkladali cez platformu TRON.tdi (https://tron.trade.ec.europa.eu/tron/TDI).
                     Na získanie prístupu k platforme TRON.tdi potrebujú zainteresované strany účet služby EU Login. Úplné pokyny týkajúce sa spôsobu registrácie a používania platformy TRON.tdi sú k dispozícii na stránke https://webgate.ec.europa.eu/tron/resources/documents/gettingStarted.pdf.
                     Použitím platformy TRON.tdi alebo e-mailu zainteresované strany vyjadrujú súhlas s pravidlami platnými pre elektronické podania uvedenými v dokumente „KOREŠPONDENCIA S EURÓPSKOU KOMISIOU V PRÍPADOCH TÝKAJÚCICH SA OCHRANY OBCHODU“ uverejnenom na webovom sídle Generálneho riaditeľstva pre obchod: http://trade.ec.europa.eu/doclib/docs/2011/june/tradoc_148003.pdf
                     Zainteresované strany musia uviesť svoje meno (názov), adresu, telefónne číslo a platnú e-mailovú adresu a mali by zabezpečiť, aby bola uvedená e-mailová adresa funkčným oficiálnym pracovným e-mailom, ktorý sa denne kontroluje. Po poskytnutí kontaktných údajov bude Komisia komunikovať so zainteresovanými stranami iba prostredníctvom e-mailu, pokiaľ výslovne nepožiadajú o doručenie všetkých dokumentov Komisie inými komunikačnými prostriedkami alebo ak si povaha dokumentov, ktoré sa majú zaslať, nevyžaduje použitie doporučenej zásielky. Ďalšie pravidlá a informácie týkajúce sa korešpondencie s Komisiou vrátane zásad, ktoré sa vzťahujú na podania prostredníctvom e-mailu, nájdu zainteresované strany v už spomínaných pokynoch o komunikácii so zainteresovanými stranami.
                     Adresa Komisie na účely korešpondencie:

                                 European Commission

                                 Directorate-General for Trade

                                 Directorate H

                                 Office: CHAR 04/039

                                 1049 Brussels

                                 BELGIUM

                           TRON.tdi: https://tron.trade.ec.europa.eu/tron/TDI
                     E-mail: TRADE-R719@ec.europa.eu

            b)   Zber informácií a vypočutia

                     (19)

                     Všetky zainteresované strany vrátane výrobného odvetvia Únie, dovozcov a každého príslušného združenia sa vyzývajú, aby písomne oznámili svoje stanoviská a poskytli podporné dôkazy, pričom takéto podania sa musia predložiť v lehote stanovenej v článku 3 ods. 2 Komisia môže okrem toho zainteresované strany vypočuť za predpokladu, že podajú písomnú žiadosť a preukážu, že na ich vypočutie existujú osobitné dôvody.

            c)   Oslobodenie od registrácie dovozu alebo od opatrení

                     (20)

                     V súlade s článkom 13 ods. 4 základného nariadenia môže byť dovoz prešetrovaného výrobku oslobodený od registrácie alebo od opatrení, ak tento dovoz nepredstavuje obchádzanie.

                     (21)

                     Keďže k možnému obchádzaniu dochádza mimo Únie, oslobodenie možno udeliť v súlade s článkom 13 ods. 4 základného nariadenia výrobcom prešetrovaného výrobku v Čínskej ľudovej republike, ktorí sú schopní preukázať, že nie sú zapojení do praktík obchádzania vymedzených v článku 13 ods. 1 a článku 13 ods. 2 základného nariadenia. Výrobcovia, ktorí majú prípadne záujem získať oslobodenie, by sa mali prihlásiť v lehote uvedenej v článku 3 ods. 1 tohto nariadenia. Dotazník, ktorý sa má predložiť v lehote uvedenej v článku 3 ods. 2 tohto nariadenia, je dostupný v spise, ktorý je zainteresovaným stranám k dispozícii na nahliadnutie, a na webovom sídle GR pre obchod: https://trade.ec.europa.eu/tdi/case_details.cfm?id=2448.

                     (22)

                     Predĺženie termínu na zaslanie vyplnených dotazníkov a iných lehôt uvedených v tomto nariadení alebo inak stanovených v osobitnej komunikácii so zainteresovanými stranami sa obmedzí najviac na 3 dodatočné dni. Ak žiadajúca strana dokáže preukázať existenciu mimoriadnych okolností, takéto predĺženie možno predĺžiť najviac na 7 dní.

            F.   REGISTRÁCIA

                     (23)

                     Podľa článku 14 ods. 5 základného nariadenia sa musí na dovoz prešetrovaného výrobku zaviesť registrácia, aby sa zabezpečilo, že ak sa pri prešetrovaní zistí obchádzanie opatrení, bude možné vybrať antidumpingové clá v príslušnej výške odo dňa uloženia povinnosti registrácie takéhoto dovozu.

                     (24)

                     Rozšírenie opatrení na mierne upravený výrobok by malo predstavovať rovnaký colný záväzok, aký bol stanovený v rámci existujúcich opatrení. Ak možno preukázať, že obchádzanie sa týka spolupracujúceho vývozcu s individuálnymi rozpätiami, začnú sa uplatňovať uvedené rozpätia. V opačnom prípade by sa uplatnilo reziduálne clo.

            G.   LEHOTY

                     (25)

                     V záujme správneho administratívneho postupu by sa mali stanoviť lehoty, v rámci ktorých:

                                 —

                                 sa zainteresované strany môžu Komisii prihlásiť, písomne vyjadriť svoje stanoviská a predložiť vyplnené dotazníky alebo akékoľvek iné informácie, ktoré sa majú pri prešetrovaní zohľadniť,

                                 —

                                 zainteresované strany môžu písomne požiadať Komisiu o vypočutie.

                     (26)

                     Upozorňujeme, že uplatňovanie procesných práv stanovených v základnom nariadení závisí od prihlásenia sa strany v rámci lehôt stanovených v článku 3 tohto nariadenia.

            H.   NESPOLUPRÁCA

                     (27)

                     Ak niektorá zainteresovaná strana odmietne sprístupniť potrebné informácie alebo ich neposkytne v príslušných lehotách, alebo významnou mierou bráni v prešetrovaní, zistenia, či už pozitívne alebo negatívne, možno v súlade s článkom 18 základného nariadenia vypracovať na základe dostupných skutočností.

                     (28)

                     Ak sa zistí, že niektorá zainteresovaná strana poskytla nepravdivé alebo zavádzajúce informácie, tieto informácie sa nezohľadnia a v súlade s článkom 18 základného nariadenia sa môžu použiť dostupné skutočnosti.

                     (29)

                     Ak niektorá zainteresovaná strana nespolupracuje alebo spolupracuje len čiastočne a zistenia sa preto v súlade s článkom 18 základného nariadenia zakladajú na dostupných skutočnostiach, výsledok môže byť pre túto stranu menej priaznivý než v prípade, keby bola spolupracovala.

            I.   HARMONOGRAM PREŠETROVANIA

                     (30)

                     V súlade s článkom 13 ods. 3 základného nariadenia sa prešetrovanie dokončí do deviatich mesiacov odo dňa nadobudnutia účinnosti tohto nariadenia.

            J.   SPRACOVANIE OSOBNÝCH ÚDAJOV

                     (31)

                     So všetkými osobnými údajmi získanými počas tohto prešetrovania sa bude zaobchádzať v súlade s nariadením Európskeho parlamentu a Rady (EÚ) 2018/1725 (4).

                     (32)

                     Oznámenie o ochrane údajov, ktoré informuje všetky fyzické osoby o spracúvaní osobných údajov v rámci činností Komisie v oblasti ochrany obchodu, je dostupné na webovom sídle GR pre obchod: http://ec.europa.eu/trade/policy/accessing-markets/trade-defence/.

            K.   ÚRADNÍK PRE VYPOČUTIE

                     (33)

                     Zainteresované strany sa môžu obrátiť na úradníka pre vypočutie v obchodných konaniach. Úradník pre vypočutie skúma žiadosti o prístup k spisu, spory týkajúce sa dôvernosti dokumentov, žiadosti o predĺženie lehôt a akékoľvek iné žiadosti týkajúce sa práv zainteresovaných strán a tretích strán na obhajobu, ktoré môžu vzniknúť počas konania.

                     (34)

                     Úradník pre vypočutie môže usporiadať vypočutia a pôsobiť ako sprostredkovateľ medzi zainteresovanou stranou, resp. stranami a útvarmi Komisie v snahe zabezpečiť plné uplatnenie práv zainteresovaných strán na obhajobu.

                     (35)

                     Žiadosť o vypočutie úradníkom pre vypočutie by sa mala predložiť písomne a mali by sa v nej uviesť dôvody žiadosti. Úradník pre vypočutie preskúma dôvody žiadostí. Tieto vypočutia by sa mali uskutočniť len vtedy, ak otázky neboli vyriešené s útvarmi Komisie v čase na to určenom.

                     (36)

                     Každá takáto žiadosť musí byť podaná včas a bezodkladne s cieľom neohroziť riadny priebeh konania. Na tento účel by sa mali zainteresované strany obrátiť na úradníka pre vypočutie v najskoršom možnom čase po vzniknutí udalosti odôvodňujúcej takúto intervenciu. Časové rámce stanovené v článku 3 na predloženie žiadosti o vypočutie útvarmi Komisie sa v zásade primerane uplatňujú na žiadosti o vypočutie úradníkom pre vypočutie. Ak sa žiadosti o vypočutie predložia mimo príslušných časových rámcov, úradník pre vypočutie preskúma aj dôvody takéhoto oneskorenia, povahu nastolených otázok a vplyv uvedených otázok na práva na obhajobu, a to s náležitým ohľadom na záujmy dobrej správy vecí verejných a včasné ukončenie prešetrovania.

                     (37)

                     Ďalšie informácie a kontaktné údaje môžu zainteresované strany nájsť na webových stránkach úradníka pre vypočutie na webovom sídle Generálneho riaditeľstva pre obchod: http://ec.europa.eu/trade/trade-policy-and-you/contacts/hearing-officer/,

               PRIJALA TOTO NARIADENIE:

            Článok 1
            Začína sa prešetrovanie podľa článku 13 ods. 3 nariadenia (EÚ) 2016/1036 s cieľom určiť, či sa dovozom glutamanu sodného do Únie, v zmesi alebo roztoku, s obsahom aspoň 50 % glutamanu sodného v sušine, ktorý v súčasnosti patrí pod číselné znaky 2103 90 90, ex 2104 10 00, ex 2104 20 00, ex 3824 99 92, ex 3824 99 93 a ex 3824 99 96 (kódy TARIC 2103909011, 2103909081, 2104100011, 2104100081, 2104200011, 3824999298, 3824999389 a 3824999689), a s pôvodom v Čínskej ľudovej republike, obchádzajú opatrenia uložené vykonávacím nariadením Komisie (EÚ) 2015/83.

            Článok 2

               1.   Colné orgány členských štátov prijmú podľa článku 13 ods. 3 a článku 14 ods. 5 nariadenia (EÚ) 2016/1036 náležité opatrenia na registráciu dovozu výrobkov uvedených v článku 1 tohto nariadenia do Únie.

               2.   Povinnosť registrácie sa skončí deväť mesiacov po dátume nadobudnutia účinnosti tohto nariadenia.

               3.   Komisia môže colným orgánom nariadiť, aby zastavili registráciu v prípade dovozu výrobkov do Únie uskutočňovaného vývozcami/výrobcami, ktorí požiadali o oslobodenie od registrácie a o ktorých sa zistilo, že spĺňajú podmienky na udelenie oslobodenia.

            Článok 3

               1.   Zainteresované strany sa musia Komisii prihlásiť tak, že ju kontaktujú do 15 dní odo dňa nadobudnutia účinnosti tohto nariadenia.

               2.   Zainteresované strany, ak sa ich vyjadrenia majú v rámci prešetrovania zohľadniť, sa musia Komisii prihlásiť, písomne uviesť svoje stanoviská a predložiť vyplnené dotazníky alebo akékoľvek iné informácie do 37 dní odo dňa nadobudnutia účinnosti tohto nariadenia, pokiaľ nie je stanovené inak.

               3.   V tej istej 37-dňovej lehote môžu zainteresované strany takisto požiadať Komisiu o vypočutie. Žiadosť o vypočutie týkajúce sa fázy začatia prešetrovania sa musí predložiť do 15 dní odo dňa nadobudnutia účinnosti tohto nariadenia. Každá žiadosť o vypočutie musí byť podaná písomne a musia sa v nej uvádzať dôvody žiadosti.

            Článok 4
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 19. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 176, 30.6.2016, s. 21.

            (2)  Vykonávacie nariadenie Komisie (EÚ) 2015/83 z 21. januára 2015, ktorým sa ukladá konečné antidumpingové clo na dovoz glutamanu sodného s pôvodom v Čínskej ľudovej republike po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009 (Ú. v. EÚ L 15, 22.1.2015, s. 31).

            (3)  Dokument označený ako Limited je dokument, ktorý sa považuje za dôverný v zmysle článku 19 základného nariadenia a článku 6 Dohody WTO o implementácii článku VI dohody GATT z roku 1994 (antidumpingová dohoda). Tento dokument je chránený aj podľa článku 4 nariadenia Európskeho parlamentu a Rady (ES) č. 1049/2001 (Ú. v. ES L 145, 31.5.2001, s. 43).

            (4)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).


title: Vykonávacie nariadenie Komisie (EÚ) 2020/236 zo 14. februára 2020, ktorým sa do registra chránených označení pôvodu a chránených zemepisných označení zapisuje názov „Huile d'olive de Provence“ (CHOP)

text:
                  21.2.2020

                  SK

                  Úradný vestník Európskej únie

                  L 48/1

         VYKONÁVACIE NARIADENIE KOMISIE (EÚ) 2020/236
         zo 14. februára 2020,
         ktorým sa do registra chránených označení pôvodu a chránených zemepisných označení zapisuje názov „Huile d'olive de Provence“ (CHOP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     Žiadosť Francúzska o zápis názvu „Huile d'olive de Provence“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie (2).

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Huile d'olive de Provence“ by sa mal zapísať do registra,

               PRIJALA TOTO NARIADENIE:

            Článok 1
            Názov „Huile d’olive de Provence“ (CHOP) sa zapisuje do registra.
            Názov uvedený v prvom odseku sa vzťahuje na výrobok triedy 1.5. Oleje a tuky (maslo, margarín, oleje atď.), ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. februára 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 325, 30.9.2019, s. 10.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2020/237 zo 14. februára 2020, ktorým sa do registra chránených označení pôvodu a chránených zemepisných označení zapisuje názov„Bjelovarski kvargl“ (CHZO)

text:
                  21.2.2020

                  SK

                  Úradný vestník Európskej únie

                  L 48/2

         VYKONÁVACIE NARIADENIE KOMISIE (EÚ) 2020/237
         zo 14. februára 2020,
         ktorým sa do registra chránených označení pôvodu a chránených zemepisných označení zapisuje názov„Bjelovarski kvargl“ (CHZO)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie uverejnená žiadosť Chorvátska o zápis názvu „Bjelovarski kvargl“ do registra (2).

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Bjelovarski kvargl“ by sa mal zapísať do registra,

               PRIJALA TOTO NARIADENIE:

            Článok 1
            Názov „Bjelovarski kvargl“ (CHZO) sa zapisuje do registra.
            Názov uvedený v prvom odseku sa vzťahuje na výrobok triedy 1.3. Syry, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. februára 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 320, 24.9.2019, s. 9.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).